b'\n_START_ARTICLE_\nHabib Bourguiba\n_START_SECTION_\nTidlige liv\n_START_PARAGRAPH_\nBourguiba blev f\xc3\xb8dt i Monastir, en by beliggende lidt syd for Sousse i Tunesien. Han var nummer syv af ni s\xc3\xb8skende. Faderen var l\xc3\xb8jtnant, og familien var ikke s\xc3\xa6rlig velhavende. Habib fik en god uddannelse, f\xc3\xb8rst i Tunis, senere i Paris. Han gik p\xc3\xa5 Sorbonne universitet, hvor han studerede jura og statsvidenskab._NEWLINE_I 1927 vendte Bourguiba tilbage til Tunis og startede som sagf\xc3\xb8rer. Han blev leder af den tunesiske selvst\xc3\xa6dighedsbev\xc3\xa6gelse Neo-Destour Partiet.\n_START_SECTION_\nLeder af Tunesien (1956-87)\n_START_PARAGRAPH_\nDa Tunesien blev selvst\xc3\xa6ndigt fra Frankrig i 1956, blev han landets f\xc3\xb8rste pr\xc3\xa6sident. Under hans ledelse (1956-1987) skete der store forandringer i Tunesien. Der blev opf\xc3\xb8rt skoler og indf\xc3\xb8rt undervisningspligt til 6. klasse b\xc3\xa5de for piger og drenge, og kvinderne fik stemmeret. Studerende fik hj\xc3\xa6lp til at studere i udlandet, mod at de tog hjem til Tunesien efter uddannelsen._NEWLINE_Han fors\xc3\xb8gte at g\xc3\xb8re Tunesien til en moderne stat efter vestligt forbillede. Imidlertid gjorde han ogs\xc3\xa5 landet til en \xc3\xa9tpartistat og udn\xc3\xa6vnte sig selv til pr\xc3\xa6sident p\xc3\xa5 livstid._NEWLINE_Han var gift 2 gange. F\xc3\xb8rst med en fransk kvinde, derefter skilt og gift med en tunesisk kvinde.\n_START_SECTION_\nFald og d\xc3\xb8d\n_START_PARAGRAPH_\nI 1987 blev han p\xc3\xa5 grund af alderdomssv\xc3\xa6kkelse (demens) afsat ved et ublodigt kup af Zine El Abidine Ben Ali. Bourguiba havde selv valgt sin efterf\xc3\xb8lger. Bourguiba blev sat i "husarrest" i Monastir til sin d\xc3\xb8d._NEWLINE_Habib Bourgiba har ikke levet forg\xc3\xa6ves. Tunesien er nu en moderne stat. B\xc3\xa5de drenge og piger skal have en uddannelse. Efter Borurgibas fald, blev Tunesien ledet af Zine El Abidine Ben Ali, der nu er flygtet til Saudi Arabien._NEWLINE_Bourgiba er begravet i Bourguibas Mausoleum i Monastir.'